b'\n_START_ARTICLE_\nSurovina\n_START_SECTION_\nEnergija\n_START_PARAGRAPH_\nEnergija je ena izmed najpomembnej\xc5\xa1i surovin. Nujno jo potrebujemo za ogrevanje domov, gretje vode, delovanje _NEWLINE_ prevoznih sredstev, aparatov. _NEWLINE_Veliko energije pridobimo s kurjenjem fosilnih goriv, kot so na primer premog, plin, nafta, katerih koli\xc4\x8dina je omejena, zato, ker so nastajala zelo po\xc4\x8dasi skozi milijone let in so zato neobnovljivi vir energije. _NEWLINE_To pa pomeni, da \xc5\xbeal niso uporabni ve\xc4\x8dkrat, niti niso nadomestljivi. Obnovljive surovine pa so rastline, na primer drevesa. \xc4\x8ce jih ne porabljamo hitreje od njihovega naravnega prirastka se obnavljajo in imamo zato zagotovljen vir energije.\n_START_SECTION_\nVoda\n_START_PARAGRAPH_\nGlede na to, da 70 odstotkov vode pokriva Zemljo, se vsem zdi, da imamo le-te v izobilju. Ampak pravzaprav ni tako. _NEWLINE_Izmed 70% imamo samo 3% sladkih voda, ve\xc4\x8d kot tri \xc4\x8detrtine pa je zamrznjene okrog ju\xc5\xbenega in severnega te\xc4\x8daja._NEWLINE_Pribli\xc5\xbeno 75 odstotkov vode porabimo samo za namakanje kmetijskih pridelkov, najve\xc4\x8d se je seveda porabi v najrevnej\xc5\xa1ih dr\xc5\xbeavah, de\xc5\xbeelah, na obmo\xc4\x8djih, kjer je de\xc5\xbeja malo oz. so padavine precej nestalne. Ta velika potrata vode pa je lahko tudi nesmiselna, saj je le tretjina vode res na razpolago rastlinam, saj ostala voda izhlapi oziroma ponikne.\n_START_SECTION_\nKovine\n_START_PARAGRAPH_\nKovine so precej dragocena surovina, opazimo tudi, da so mnoge re\xc4\x8di za vsakdanjo uporabo prav iz kovin. Nekatere kovine uporabljamo \xc5\xbee na tiso\xc4\x8de let, na primer baker, \xc5\xbeelezo. Kovine najdemo v rudah, ki so spojine in vsebujejo visok dele\xc5\xbe kovine. Samo nekatere, kot sta na primer baker in zlato, pa najdemo v skorji Zemlji v \xc4\x8disti obliki. Te kovine pa so \xc5\xbeal v naravi vedno redkej\xc5\xa1e. \xc4\x8ce bodo redkej\xc5\xa1e kovina kdaj iz\xc4\x8drpane, pa bo za njih potrebno najti nove nadomestke.\n_START_SECTION_\nBo surovin kdaj zmanjkalo?\n_START_PARAGRAPH_\nNajpomembnej\xc5\xa1e vpra\xc5\xa1anje, ki se pojavlja ob vsem tem, pa je to, \xc4\x8de bo surovin kdaj zmanjkalo. _NEWLINE_Nih\xc4\x8de ne ve, koliko \xc4\x8dasa bodo \xc5\xa1e zado\xc5\xa1\xc4\x8dali neobnovljive naravne surovine. Za primer dajmo fosilna goriva, ki so neobnovljivi vir energije. Zaenkrat \xc5\xa1e odkrivajo zaloge na kopnem in tudi v morju. Zaloge pa so lahko tudi te\xc5\xbeko dostopne, zato pridobivanje verjetno ne bo ravno poceni. Zagotovljeno pa je, da bodo fosilna goriva neko\xc4\x8d dokon\xc4\x8dno iz\xc4\x8drpana, zato pa je na\xc5\xa1a naloga, da poi\xc5\xa1\xc4\x8demo nove in obnovljive vire energije.'